Folketing
2003-02-06

Hr. Kristian Jensen forsøger at forsvare indenrigsministerens løftebrud over for de kommunale parter med at sige: Der kommer jo i øvrigt ændringer af udligningsreformen for 2004. Det får mig jo til at stille spørgsmålet: Er det efter hr. Kristian Jensens opfattelse det løfte, indenrigsministeren gav til de kommunale parter? Er det det løfte, indenrigsministeren gav parterne om, at der skulle komme en udligningsreform? Er det de ganske få ændringer, der nu er tale om? Var det det, man kaldte en reform? Var det virkelig det, indenrigsministeren sagde efter hr. Kristian Jensens opfattelse? Det vil jeg meget gerne have et klart svar på.